Χρήση προτύπων σημειώσεων

Άδεια ελεύθερης τεκμηρίωσης GNU (GFDL), έκδοση 1.1

Aurimas Cernius
2011-2012
Adam Dingle
adam@yorba.org 2013
Ελληνική μεταφραστική ομάδα GNOME
team@gnome.gr 2008-2016
Θάνος Τρυφωνίδης
tomtryf@gnome.org 2016
Δημήτρης Σπίγγος
dmtrs32@gmail.com 2014
Νίκος Παράσχου
niparasc@gmail.com 2008
Κώστας Παπαδήμας
pkst@gmx.net 2008
Φώτης Τσάμης
ftsamis@gmail.com 2009

# Πρότυπα σημειώσεων

# Χρήση προτύπων σημειώσεων

Τα πρότυπα σημειώσεων χρησιμοποιούνται για να ορίσουν το περιεχόμενο νεοδημιουργούμενων σημειώσεων. Τα πρότυπα είναι ακριβώς όπως οι κανονικές σημειώσεις με κάποια πρόσθετα χαρακτηριστικά.

Μπορείτε να ορίσετε ένα μοναδικό κύριο πρότυπο σημείωσης και ένα για κάθε σημειωματάριο που έχετε. Αυτά τα πρότυπα ορίζουν το περιεχόμενο κάθε νέας σημείωσης που δημιουργείτε:

Κάθε νέα σημείωση που δημιουργείτε στο Gnote, αλλά όχι σε οποιοδήποτε σημειωματάριο, θα έχει το περιεχόμενο του κυρίως προτύπου. Αν δεν έχετε δημιουργήσει ένα κυρίως πρότυπο, το προεπιλεγμένο κανάλι θα χρησιμοποιηθεί.

Κάθε νέα δημιουργούμενη σημείωση σε ένα σημειωματάριο θα έχει το περιεχόμενο του προτύπου σημείωσης αυτού του σημειωματαρίου, αν υπάρχει. Αν δεν έχει οριστεί κανένα πρότυπο σημείωσης για ένα σημειωματάριο, θα χρησιμοποιηθεί το προεπιλεγμένο περιεχόμενο του σημειωματαρίου.

Για να δημιουργήσετε ή να τροποποιήσετε ένα πρότυπο σημείωσης:

Κύριο πρότυπο σημείωσης

Ανοίξτε τις προτιμήσεις του Gnote και στην καρτέλα Γενικά πατήστε το κουμπί Άνοιγμα προτύπου σημείωσης.

Πρότυπο σημείωσης σημειωματαρίου

Κάντε δεξί κλικ σε ένα σημειωματάριο στο κυρίως παράθυρο και επιλέξτε Άνοιγμα προτύπου σημείωσης.

# Χαρακτηριστικά προτύπου σημείωσης

Ένα πρότυπο σημείωσης είναι όπως μια συνηθισμένη σημείωση εκτός από το ότι δεν εμφανίζεται στους καταλόγους σημειώσεων και έχει μια γραμμή προτύπου στην κορυφή.

Παράθυρο προτύπου σημείωσης

Η γραμμή προτύπου έχει τα ακόλουθα γνωρίσματα:

Μετατροπή σε κανονική σημείωση

Πατήστε αυτό το κουμπί για να μετατρέψετε το πρότυπο σε κανονική σημείωση, ορατή στον κατάλογο των σημειώσεων. Αυτή η ενέργεια είναι παρόμοια με τη διαγραφή ενός προτύπου σημείωσης.

Αποθήκευση μεγέθους

Αν σημειώσετε αυτό το πλαίσιο, το μέγεθος μιας νεοδημιουργούμενης σημείωσης θα είναι ταυτόσημο με το μέγεθος ενός προτύπου σημείωσης. Όταν το πλαίσιο ελέγχου δεν σημειωθεί, τα παράθυρα των νέων σημειώσεων θα έχουν το προεπιλεγμένο μέγεθος.

Αποθήκευση επιλογής

Αν αυτό το πλαίσιο είναι σημειωμένο, οι νέες σημειώσεις δεν θα έχουν μόνο το περιεχόμενο του νέου προτύπου σημείωσης, αλλά επίσης την επιλογή της. Χρησιμοποιήστε αυτήν την επιλογή αν θέλετε ένα συγκεκριμένο τμήμα του περιεχομένου στη νέα σημείωση να είναι αρχικά επιλεγμένο.

Αποθήκευση τίτλου

Αυτό το πλαίσιο ελέγχου σας επιτρέπει να βασίσετε τον τίτλο των νέων σημειώσεων σε έναν τίτλο του προτύπου σημείωσης. Με αυτό το πλαίσιο σημειωμένο, μια νέα σημείωση θα έχει τον τίτλο του προτύπου σημείωσης με έναν μοναδικό αριθμό προσαρτημένο. Αλλιώς θα χρησιμοποιηθεί ο προεπιλεγμένος τίτλος.